SzlovéniaBledLjubljanaTriesztZágráb
Július 04 - 08. Ár: január végén Autóbusszal Előzetes helyfoglalás
Augusztus 03 - 07. Ár: január végén Autóbusszal Előzetes helyfoglalás
Szeptember 12 - 16. Ár: január végén Autóbusszal Előzetes helyfoglalás
· Két főváros és Trieszt megtekintése
· Történelmi emlékek az út során
· Csodás természet: Bledi-tó és Plitvicei-tavak
"Kirándulásunk során nagyon sok fajta látnivalóban gyönyörködhetünk, a cseppkőbarlangoktól kezdve a vízeséseken át a kéklő Adriai-tengerig."
Gyuris-Karancsi Dóra – 6 éve a Proko Travel idegenvezetője
A Nemzeti Színház épülete, Zágráb
Ljubljana hangulatos tere
Bohinji tó, Szlovénia
Ljubljana számos szökőkútjának egyike
Varasd, Horvátország
A hidat őrző sárkány Ljubljana-ban
A Postojna-i cseppkőbarlang, Szlovénia
1. NAP: SZEGED (PÉCS, DEBRECEN) – BUDAPEST – VARASD – ZÁGRÁB
Reggeli indulás, és letenyei határátlépés után először Varasdon állunk meg. Kívülről lefényképezhetjük a várat és sétálunk a hangulatos, szépen felújított belvárosban. Varasdi városnézésünk után továbbindulunk a horvát fővárosba. Itt megérkezésünk után megtekintjük Kaptol városrészben a székesegyházat, sétálunk a város mai központjában, a Jelasics téren, Gradecben megnézzük a kormányzati negyedet, a mellvédről letekinthetünk a Donji Gradra (Alsóváros), ez a három városrész így együtt alkotja Zágráb óvárosát. Városnézésünk után szabadprogram keretében tehetünk egy alig egyperces utazást Európa legrövidebb pályájú (66 m) siklójával, így gyorsan eljutunk az Ilica nevű bevásárlóutcába. Lehetőségünk lesz emléktárgyak vásárlására, beülhetünk valamelyik hangulatos kávézóba. Zágrábi programunk befejezése után elfoglaljuk szállásunkat, majd vacsora.
2. NAP: ZÁGRÁB - PLITVICEI TAVAK
Reggeli után a Plitvicei-tavakhoz buszozunk. A nap további részében gyönyörködünk a természetvédelmi terület mesés tavaiban, vízeséseiben. A tórendszer 16 tavát szinte megszámlálhatatlan vízesés köti össze. A nemzeti parkot gyalogosan és helyi kisbusszal tekintjük meg. Nézelődésünk során pallókon, erdei ösvényeken, egyenetlen talajon is sétálunk, ezért túracipő szükséges. Lesz olyan alkalom is, hogy kishajóval megyünk át a tó túloldalára. Kb. 4-5 órás gyalogtúrás kirándulásunk – melyet természetesen pihenőkkel szakítunk meg – ugyan fárasztó lesz, de a csodás látvány ezt feledteti velünk. Nem véletlenül választotta az UNESCO a világörökség részévé ezt a tórendszert. A nemzeti park pihenőhelyein lesz étkezési és ajándékvásárlási lehetőség is. Az esti órákban foglaljuk el szállásunkat, vacsora.
3. NAP: OPAIJA - TRIESZT
Reggeli után a mediterrán Adriai-tengerpartra utazunk. Opatijában, mely híres monarchiai üdülőhely volt, sétálunk a szépen kialakított tengerparton, miközben gyönyörködhetünk a több mint 100 éves elegáns szállodákban. Aki akar, az napozhat és bemehet az Adriai-tengerbe. Délután az olaszországi határt is átlépjük, megnézzük Trieszt városát. Trieszt már a Monarchiának is fontos kikötője volt. Belvárosában és a tenger­parton sétálunk, nézelődünk. A kikötőben tengerjáró és teherszállító hajókat is láthatunk. Szállás Trieszt környékén, Szlovéniában.
4. NAP: POSTOJNA - LJUBJANA
Reggel útnak indulunk és megnézzük Közép-Európa egyik legszebb és legnagyobb cseppkőbarlangját Postojnán. A hatalmas cseppkőbarlangot először kisvonattal, majd gyalogosan tekintjük meg. Káprázatosak a cseppkövek hatalmas oszlopai és csipkéi magasodnak fölénk. Délután a Triglav Nemzeti Parkhoz tartozó Bohinji- és Bledi-tóhoz kirándulunk. Megkapó a magas hegyek és a türkizkék tavak harmóniája. A túra után rövid pihenő a szépséges Bohinji-tónál, Szlovénia legnagyobb tavánál. Ha szerencsénk van, Szlovénia és a Júliai Alpok legmagasabb csúcsát, a Triglávot is megpillanthatjuk. Ezt követi a Bledi-tó varázslatos látványa. Itt megcsodálhatjuk a híres monarchiabeli üdülővárost. Pletnával bemehetünk a tó közepén lévő kegytemplomhoz. Szállás Ljubljana környékén.
5. NAP: LJUBLJANA - TORNYISZENTMIKLÓS - BUDAPEST
Reggel a szlovén fővárosba megyünk. A ljubljanai városnézés során megtekintjük az óvárost, melynek épületeit a függetlenség után fokozatosan újították fel, majd a dómot, és a Hármas hidat, mely a város szíve és mindig hömpölyög körötte a tömeg. Felkeressük a ferences templomot is. Láthatjuk milyen finoman elegáns város Ljubljana. Lesz lehetőség még ajándékvásárlásra és egy kis sétára a hangulatos városközpontban, majd Magyarország felé vesszük az irányt. Budapestre érkezés az esti órákban, majd mindenkit a felszállóhelyére szállítunk.
A Monarchia legszebb látnivalói úthoz hasonló utazások
Június 21. 8 nap Ár: január végén
Augusztus 02. 8 nap Ár: január végén